הערות שולים – מספור עד 1200

כידוע שיש בעיה במספור עברי שהוא מגיע עד 'שצב' ולאחר מכן הוא מתחיל מחדש, בעיה זו קיימת בכל האופנים של המספור עברי: מספור עמודים, מספור הערות שולים, מספור תבליטים, וכן מספור של שדות.

להלן רעיון למאקרו שפותר את הבעיה במספור הערות (כרגע הרעיון פועל עד מספור 1200) וצריך לשכלל את הרעיון עוד.

העקרונות שעל פיהם פועל המאקרו

בשביל לעקוף את הבעיה של 'באג שצג', יש מאקרו שמחליף מספרים באותיות (כלומר 1 באות א וכן הלאה), וכך המאקרו מחליף את המספרים באותיות גם לאחר המספר 'שצג'.

כיון שאין אפשרות לעשות פקודת החלפה על 'הפניה להערת שולים', צריך להוסיף שדה של מספור לפני כל הערת שולים ולהסתיר את ה'מספור להערת שולים' המקורי וכך המאקרו של ההחלפה יפעל על השדה של המספור.

כיון שאין אפשרות להוסיף שדה של מספור בהערת שולים, המאקרו מעתיק את השדה של המספור מהמסמך ומדביק את השדה בהערת שולים.

כדי שההפניות להערת שולים יהיו גם במספור עברי צריך שהפקודה של ההחלפה תפעל לא רק על השדות של המספור החדש אלא על כל ההפניות במסמך (למשל ההפניה 'עיין בהערה 1' תוחלף בהפניה 'עיין בהערה א' וכן הלאה).

כדי שפקודת ההחלפה לא תפעל על ההפניות למספרי עמודים וכן למספרי הפניות להערות סיום צריך להפריד בין ההפניות, הרעיון להפרדה הוא להגדיר שההפניות להערות שולים לא יתחילו במספר 1 אלא במספר 10001 וכך מסתבר שלא יהיה הפניה למספרי עמודים והערות סיום שהם במספר זה.

כיון שההפניות להערות שולים מתחילים במספר 10001 המאקרו של ההחלפה פועל לפי יחס זה (כלומר המספר 10001 מוחלף באות א המספר 10002 מוחלף באות ב וכן הלאה).

כדי שהשדה הראשון של המספור יתחיל במספר 10001 מוסף שדה בתחילת המסמך של 10000.

כדי שהמאקרו יעצור בסיום הערות שולים נעשה רעיון מענין שלפני כל הערת שולים מוסף האותיות 'ששש' והמאקרו בתחילה הופך אותיות אלו לסימניה וכאשר המאקרו מגיע למקום שאין בו את האותיות האלו הוא נעצר.

שלבי המאקרו בפועל

הקדמה:

הגדרה שההפניות המקוריות של הערת שולים יתחילו במספר 10001

הוספת שדה מספור של 10000 בתחילת המסמך

עדכון הפניות במסמך ובהערות (כך שההפניות יהיו 'עיין הערה 10001' וכן הלאה).

הוספת סימניה 'ששש' בתחילת המסמך.

הוספה לפני כל סימניה כיתוב 'ששש' וכן הוספת לאחר הסימניה סימן '#' ומעבר פיסקה כדי שהמאקרו לא ישפיע על כיתוב שלאחר המספור להערת שולים.

המאקרו בפועל (מאקרו זה רץ 1200 פעמים):

חיפוש אותיות 'ששש'

הפיכת אותיות אלו לסימניה.

צביעת ההפניה להערת שולים המקורית בצבע לבן.

הוספת שדה מספור והגדרתו בסגנון 'הפניה להערת שולים'.

העתקת השדה מספור והדבקה בהערת שולים.

מעבר להערה.

צביעת מספור הערה בצבע לבן.

הדבקת השדה מספור בהערה.

מעבר בחזרה למסמך.

מחיקת הסימן '#' וכן המעבר פיסקה.

מאקרו סיום

החלפת המספרים מעל 10001 באותיות.

החלפת המספור להערת שולים המקורי שהוא בצבע לבן 'לכתב מוסתר'.

באגים

אין אפשרות להוסיף הערות שולים לאחר הפעלת המאקרו (אלא על ידי ביטול המאקרו לגמרי והפעלתו מחדש לגמרי).

המספור מתחיל תמיד באות 'א' ואין אפשרות לשנות זאת.

אין אפשרות להגדיר הגדרות במספור (האם יהיה 'לשון נקיה' האם יהיה סימן גרשיים בסיום המילה ועוד).

המספור פעיל עד 1200 בלבד.

המאקרו מחליף את כל המספרים שבמסמך החל מ10001 עד 11200 במידה ויש מספרים במסמך המאקרו לא מתאים !!!!!!

אין אפשרות לבטל את המאקרו ולהחזיר את המסמך למצב המקורי.

רעיונות לשדרוג

הוספה לאחר כל מספור של הפניה להערת שולים, שדה שהוא 'הפניה להערת שולים' וכך אפשר לעדכן את ההפניה למספור עברי, וכך אפשר לבחור האם להוסיף גרשיים לשון נקיה ועוד, וכן תאפשר החלפה לאחר 1200 וכן יתאפשר להגדיר שהמספור לא יתחיל מהאות א אלא ממספר אחר, וכן אולי יתאפשר להוסיף הערה לאחר הפעלת המאקרו ולעדכן את כל ההפניות.

כנראה בשביל להוסיף שדה 'הפניה להערת שולים' אי אפשר להשתמש במספור של הפניה להערת שולים הרגיל אלא צריך להוסיף שדה מספור רגיל, ולאחריו שדה 'הפניה להערת שולים' לפי המספור של השדה הקודם.

עצירת המאקרו בצורה אחרת.